Ломахь нах бу мичча хенахь а ахь шайга хаьттича, мила мичахь ву а дуьйцуш, цаьргара хьал хууш, нагахь эшахь хьо царна орцах хьажор волуш. Вай юьйцучу заманахь атта стаг т1е а оьцуш, церан г1уллакхе а хьожуш вара Кунта-Хьаьжа а, Баматгира-Хьаьжа. И ший а Дала дика дина ши стаг вуй а, цара аьлларг даиман бакъ хуьлий а хууш дара. Амма цаьрга, даиман ваьлла лелаш волу Эвтархойн Ахьмад, обарг Геха, дог-майра Ч1ега стенгахь ву хаттар дола хетара ас-сой бохуш кхуьуш болчу кегийн нахана.